b'\n_START_ARTICLE_\nOlenegonka\n_START_SECTION_\nBeskrivelse\n_START_PARAGRAPH_\nOlenegonka framst\xc3\xa5r som en liten-mellomstor kvadratisk polarhund og finnes i en rekke farger og fargekombinasjoner. Helhvite hunder kan v\xc3\xa6re n\xc3\xa6rmest umulig \xc3\xa5 skille fra samojedhunder. Br\xc3\xa5kete og flekkete hunder er sv\xc3\xa6rt like lapphunder og tysk spitz. Gr\xc3\xa5 hunder ligner ulvespitz. Brune hunder kan variere fra n\xc3\xa6rmest helhvit til svart, men de har alltid gule \xc3\xb8yne, brun nesebrusk, brune lepper og \xc3\xb8yelokk. For andre farger og kombinasjoner er \xc3\xb8ynene brune til m\xc3\xb8rk brune og nesebrusken, leppene og \xc3\xb8yelokkene sorte. Helhvite individer lider normalt ikke av albinisme._NEWLINE_Rasen har kraftig vannavst\xc3\xb8tende pels, som best\xc3\xa5r av lange, stive dekkh\xc3\xa5r og tett isolerende underull. Kinnh\xc3\xa5rene kan bli opp mot 15 cm lange, mens dekkh\xc3\xa5rene p\xc3\xa5 undersiden av halen kan bli opp mot 25 cm lange._NEWLINE_Hannene blir 44-52 cm i skulderh\xc3\xb8yde, men et gjennomsnitt p\xc3\xa5 cirka 47 cm. Tispene blir 40-48 cm i skulderh\xc3\xb8yde, men et gjennomsnitt p\xc3\xa5 cirka 44 cm. Vekten er typisk 10-15 kg, avhengig av kj\xc3\xb8nn.'